हिन्दुस्तान आज प्रयोगवादी हो चला है और इस दौर में मौलिक नाटकों का मंचन ,इंटरप्रिटेशन सशक्त,संपादन ,आदि की कोशिशें जारी है, बावजूद इस उत्साह के इस दिशा में अपेक्षित कार्य एवं लंबे समय से चली आ रही एकरसता , ,पुनरावृत्तियों ,भाषागत संकटों आदि से मुक्ति पाना अभी शेष है ! प्रयोगों के इसी तारतम्य में मै कुछ व्यक्तिगत अनुभव ,जो कुछ नाटकों के दर्शक के रूप में और अभिनीत करके प्राप्त हुए प्रस्तुत करना चाहती हूँ.सप्रयोजन नाटकों की श्रेणी में महान नाटककार ,लेखक ,प्रयोग धर्मी हबीब तनवीर जी की नाट्य धर्मिता ,प्रयोग और संलग्नता के सन्दर्भ में जितना कहा जाये कम है! ये आश्चर्यजनक है कि उच्च शिक्षित, विदेशों में रहे हुए उन्होंने, यहाँ आकर अपनी कर्मस्थली भारत के उन पिछड़े हिस्सों गांवों को भी बनाया जिनके बाशिंदों के लिए दो जून की रोटी जुटाना एक समस्या होती है , कला और अन्य आभिजात्य शौक तो दूर की कौड़ी होते है. हबीब तनवीर ने नौ फिल्मों में अभिनय भी किया है, जिसमे रिचर्ड एटनबरो की ‘’गांधी’’ भी शामिल है. प्रथम जाना जाने वाला नाटक ‘’आगरा बाजार’’ काफी पसंद किया गया. भोपाल में ‘’नया थिएटर’’ की शुरुआत ...भोपाल गैस त्रासदी पर भी एक फिल्म ....उन्होंने भास्, विशाखादत्त, भवभूति जैसे पौराणिक संस्कृत नाटककारों से लेकर यूरोपियन क्लासिक्स शेक्सपियर, मोलियर, ब्रेख्त, लोर्का आदि भी किये! इसके अतिरिक्त,आगरा बाज़ार,शतरंज के मोहरे भी प्रसिद्द नाटकों में से हैं !सबसे महत्वपूर्ण बात ये कि उन्होंने छत्तीस गढी लोक कथाओं और वहीं के स्थानीय लोगों का ग्रुप बनाकर छत्तीसगढी में ही नाटक किये जिनमे मिटटी की गाड़ी, गाउ का नाम ससुराल मोर नाउ दामाद,चरणदास चोर,बहादुर कल्हरिन,आदि प्रसिद्द नाटक हैं!